IGNALINOS RAJONO SAVIVALDYBĖS TARYBA

SPRENDIMAS

DĖL IGNALINOS RAJONO SAVIVALDYBĖS 2021 METŲ BIUDŽETO PATVIRTINIMO

2021 m. vasario 25 d. Nr. T-2

Ignalina

Vadovaudamasi Lietuvos Respublikos vietos savivaldos įstatymo 104 straipsnio 2 dalimi, 16 straipsnio 2 dalies 15 punktu, 51 straipsnio 1 dalimi, Lietuvos Respublikos biudžeto sandaros įstatymo 21 straipsnio 3 dalimi, 26 straipsnio 4 dalimi, Lietuvos Respublikos 2021 metų valstybės biudžeto ir savivaldybių biudžetų finansinių rodiklių patvirtinimo įstatymo 2 ir 13 straipsniais, atsižvelgdama į Strateginio planavimo savivaldybėse rekomendacijų, patvirtintų Lietuvos Respublikos Vyriausybės 2014 m. gruodžio 15 d. nutarimu Nr. 1435 „Dėl Strateginio planavimo savivaldybėse rekomendacijų patvirtinimo“, 50 punktą, Ignalinos rajono savivaldybės administracijos direktoriaus 2021 m. vasario 23 d. įsakymą Nr. VT-119 „Dėl Ignalinos rajono savivaldybės 2021 metų biudžeto teikimo tvirtinti savivaldybės tarybai“, Ignalinos rajono savivaldybės taryba n u s p r e n d ž i a:

1. Patvirtinti Ignalinos rajono savivaldybės (toliau – savivaldybė) 2021 metų biudžetą:

1.1. 18581,5 tūkst. eurų prognozuojamų pajamų, 529,5 tūkst. eurų paskolų, 1997,4 tūkst. eurų metų pradžios likutis (1 priedas);

1.2. 21108,4 tūkst. eurų savivaldybės biudžeto išlaidų pagal asignavimų valdytojų įstaigas ir lėšų šaltinius (2 priedas);

1.3. 21108,4 tūkst. eurų savivaldybės biudžeto išlaidų pagal biudžeto programas ir asignavimų valdytojų įstaigas (3 priedas).

2. Paskirstyti 2021 metų pradžios likutį ir paskolas pagal naudojimo paskirtį (4 priedas).

3. Įpareigoti asignavimų valdytojus:

3.1. per 15 darbo dienų nuo šio sprendimo įsigaliojimo dienos patvirtinti biudžetinių įstaigų programų sąmatas pagal programas, lėšų šaltinius, funkcinės ir ekonominės klasifikacijos kodus ir jas pateikti savivaldybės administracijos direktoriui;

3.2. užtikrinti, kad 2022 m. sausio 1 d. esantis įsiskolinimas (mokėtinos sumos, išskyrus sumas paskoloms grąžinti) turi būti ne didesnis už 2021 m. sausio 1 d. įsiskolinimą (mokėtinas sumas, išskyrus sumas paskoloms grąžinti).

4. Paskelbti šį sprendimą Teisės aktų registre ir Ignalinos rajono savivaldybės interneto svetainėje www.ignalina.lt.

Savivaldybės meras	Justas Rasikas